
פרויקט ניתוחי הלב לילדים ב'וולפסון' זוכה להוקרה נוספת:

אמש הוענק אות אומ"ץ ל"הצל ליבו של ילד"
הפרויקט, החוגג כעת 20 שנים להיווסדו, הביא עד כה להצלת חייהם של מעל 3,500 ילדים מ- 48 מדינות מתפתחות.

ד"ר יצחק ברלוביץ, מנהל 'וולפסון' ועו"ד מירה בורנשטיין, חברת הוועד המנהל של העמותה, עלו לבמה כדי לקבל את האות.
 (מצ"ב תמונות מתוך הטקס. קרדיט צילום: דוברות וולפסון)
פרויקט "הצל לבו של ילד" במרכז הרפואי 'וולפסון' בחולון זכה אמש (שלישי, 3.2.15) ב-אות אומ"ץ כהוקרה והערכה על פעילותו למען קידומן וטיפוחן של אוכלוסיות חלשות ומעוטות יכולת. את האות קיבלו בשם הפרויקט מנהל המרכז הרפואי 'וולפסון' ד"ר יצחק ברלוביץ, וחברת הוועד המנהל של העמותה, עו"ד מירה בורנשטיין.
אורחים רבים הגיעו כדי לקחת חלק בערב החגיגי, ביניהם יו"ר הצל לבו של ילד יורם כהן, חברי הוועד המנהל של העמותה, חברי הנהלת המרכז הרפואי וולפסון, הצוות הרפואי של בית החולים ומתנדבי העמותה. לפני תחילת הטקס אמר כהן: "הפרויקט מבליט את פניה היפות של מדינת ישראל תוך שהוא מקיים את אמרת חז"ל "כל המציל נפש אחת כאילו הציל עולם ומלואו".
רגע לפני קבלת האות, אמר ד"ר ברלוביץ: "אני גאה להיות שותף באחד מן המפעלים האנושיים האוניברסאליים ביותר בישראל, אם לא בעולם כולו". 

אומ"ץ הינה תנועה ישראלית המשלבת  פעילות למען מנהל תקין וטוהר מידות בעת ובעונה אחת עם סיוע לגופים חברתיים, אוכלוסיות חלשות וארגוני נכים ונפגעים. אות אומ"ץ, המוענק אחת לשנה בטקס חגיגי, מציין את הערכה כלפי פעילויות בתחום של חשיפת עוולות, חקיקה ואכיפת החוק, חזון ואמונה, 
וכן קידום וטיפוח אוכלוסיות חלשות ומעוטות יכולת.
"הצל לבו של ילד" הינו פרויקט הומניטארי בינלאומי שבסיסו במרכז הרפואי 'וולפסון' בחולון, המאפשר ניתוחי לב מצילי חיים ומעקב רפואי לילדים ממדינות מתפתחות, ללא הבדלי גזע, דת, לאום, מגדר או מצב כלכלי. 

מטרתה של עמותת "הצל לבו של ילד" היא לשפר את איכות הטיפול בילדים חולי לב ממדינות מתפתחות וליצור מרכזי טיפול מיומנים במדינות אלו. עד היום טיפלה העמותה, החוגגת השנה 20 שנים לפעילותה, ביותר מ 3,500 ילדים מ 48 מדינות מתפתחות והכשירה למעלה מ 100 אנשי צוות ממדינות אלו, אשר טיפלו בילדים רבים נוספים. 
לפרטים נוספים: 
תמר שפירא 052.8669446 
מיכל ויינשל שיינמן 050.6265336

